Stau bine? Schimb poziția?
În 1994, am început la Fox 29 reportajele despre Mafie,
multe dintre ele despre Joey Merlino.
Liberarea condiționată s-a terminat, dar nu și atenția primită.
Un membru al Mafiei Merlino a pus mâna pe un Lamborghini furat.
Merli… E un camion, stai!
Joey Merlino e băgat în seamă, fiind tânăr și cu mult tupeu.
Se îmbracă impecabil. Are prestanță.
E încrezut.
Ce zici de liberarea condiționată?
- E bine. Mergem la Disney World. - Te duci?
Când intra undeva, domina atmosfera.
Când se ducea la un club de noapte, toată lumea făcea loc
și intra Joey Merlino.
Joey a devenit oarecum vedetă.
Joey nu se temea de camere sau de reporteri.
În orice schimb de replici, ultimul cuvânt îi aparținea.
I-am zis că e contract pe capul lui.
Cică ai valora 500.000 de dolari.
S-a gândit o secundă și a zis…
La banii ăștia mă sinucid.
Răspuns clasic.
Știe să manipuleze străzile, presa,
și e un gangster inteligent.
Dacă ar fi prezis cineva că înainte de Ziua Recunoștinței
vei da 500 de curcani, l-ai fi crezut?
Da.
Presa adoră imaginea nașului de cartier
care are grijă de localnici.
E o poveste grozavă care vinde ziare.
MERLINO DĂ PETRECERE PENTRU CEI FĂRĂ ADĂPOST
Dar, pentru FBI, era mafiot, nu filantrop.
Și trebuia oprit.
Pentru copiii fără adăpost, nu au nimic.
Întotdeauna ajut oamenii. Asta mă face un om rău?
RĂZBOAIELE INTERLOPE: PHILADELPHIA ÎMPOTRIVA MAFIEI
Am început ca polițist în uniformă cu partener canin.
Sincer, îmi plăcea să vânez infractorii.
Dar am ales FBI-ul ca să anchetez crima organizată.
După ce Stanfa a fost închis, au apărut îngrijorări serioase
legate de Merlino și gruparea lui, care erau încă în libertate.
Pariuri ilegale, cămătărie,
trafic de droguri, omoruri.
Era datoria mea și a echipei mele să facem arestări, să-i luăm de pe străzi.
Aveam agenți care îl urmăreau încontinuu pe Joey.
Încercau să obțină informații despre locurile în care se ducea,
cu cine stătea, și, dacă puteau, ce făcea.
Problema era că Joey Merlino nu voia să se întoarcă la închisoare.
Nimeni nu vrea. Așa că era greu de supravegheat.
9-5-7.
Oamenii ăștia depind de oglinzi, mereu cu ochii într-o oglindă sau alta.
E la volanul mașinii și virează brusc.
Dacă virezi și tu, știe că ești pe urmele lui.
Joey era foarte greu de prins, greu de păcălit.
Era mereu cu zece pași înaintea tuturor.
Datorită inteligenței, dar și norocului. Combinația de cele două te face periculos.
Echipa mea lucra la un caz RICO.
Suspectam că Merlino era implicat
într-o organizație coruptă cu activități de tip mafiot.
Trebuia să dovedim existența organizației.
PROBE ORGANIZAȚIE
Apoi, că e coruptă din cauza infracțiunilor.
PROBE ALE ACTIVITĂȚII INFRACȚIONALE PASUL 1 PASUL 2
Nu făcuserăm mari progrese cu obținerea informațiilor din interior.
S-a luat decizia de a filma persoanele care veneau și plecau de la Avenue Cafe.
CAFENEAUA AVENUE
Avenue Cafe era a lui Joey, locul de întâlnire, unde vindea trabucuri.
Jucam cărți sau zaruri în camera din spate.
Un loc unde băieții se șicanau, se tachinau între ei. Asta era atmosfera.
Era un loc de întâlnire, dar fără activități ilegale.
Joey și asociații lui erau acolo în fiecare zi.
Angelo Lutz, Danny D'Ambrosia, Stevie Mazzone, George Borgesi.
Lista e lungă.
Camera de la Avenue Cafe ne-a ajutat să înțelegem
cu cine se asocia Joey și cât de des.
Pentru o acuzație RICO, trebuie să dovedim existența organizației.
Să arătăm că el e șeful
și că destui recunosc și respectă acest fapt
reprezenta o probă vitală.
PROBE CĂ EXISTĂ O ORGANIZAȚIE
Dar n-aveam probe ale infracțiunilor. A fost o provocare.
Băieți care au crescut împreună,
au fost pedepsiți, au mers la școală, totul împreună.
Le-au murit rude și au trecut prin asta împreună.
Era o legătură foarte strânsă, n-o rupeau autoritățile.
Joey Merlino și echipa lui…
știau cum ajunseseră la închisoare prietenii și rudele lor.
Și au învățat lecția.
Erau foarte atenți cum discutau despre treburile lor
și cu cine discutau.
FBI-ul era tot mai atras de ideea unui martor colaborator,
un mafiot convins să coopereze.
Și cred că atunci a încercat FBI-ul să-l abordeze pe Ron Previte.
Previte lucrase la cazinouri în Atlantic City ca ofițer de securitate.
La un moment dat, a fost concediat pentru furt.
Până la urmă, a fost arestat pentru șantaj de Poliția Statală New Jersey.
V-ați descris drept un generalist în materie de infracțiuni.
La ce vă refereați?
Nu am nicio specializare, dar am făcut din toate.
Am hotărât să-l transformăm în martor cooperant.
Eram procuror, nu-mi făceam iluzii în legătură cu Ron Previte.
Era infractor get-beget.
Dar îl puteam folosi pentru a obține probe împotriva lui Joey Merlino.
M-am întâlnit cu Previte lângă Hammonton, în South Jersey.
Îmi amintesc că mi-am zis când a intrat că e un bărbat foarte masiv.
Previte nu era deloc șlefuit. Avea un aer dur. Venea din lumea străzii.
Era mafiot ca la carte.
Am decis să-i oferim un contract pe care-l consideram corect:
2.000 de dolari pe săptămână în schimbul faptului că purta microfon,
strângând probe pentru noi
ale diferitelor activități ale Mafiei Philadelphia.
Și-ar fi pus viața în pericol. Știa și el, știam și noi.
Dar, până la urmă, a fost de acord.
De ce?
Pentru că nu voia să ajungă la închisoare și își dorea banii.
Dar problema era că Previte și Merlino nu erau foarte apropiați.
Merlino era precaut în legătură cu Previte.
Erau obstacole de depășit.
Joey n-avea încredere în Previte. Nimeni n-avea încredere în el.
Era genul de om care nu inspiră încredere.
Dar s-au făcut afaceri cu el doar pentru câștig.
Ron Previte era un oportunist, știa să tragă sforile.
Iar pentru Joey Merlino nu contau decât banii.
Scopul era să-i dăm acces lui Previte la Merlino,
să-i câștige încrederea lui Merlino prin supunere și respect.
Doar asta conta pentru Joey: banii și „Ei mă cred important.”
I-am dat lui Ron un ceas Rolex Submariner
cu diamante încrustate pe marginea cadranului
drept cadou pentru Merlino, ca dovadă de respect.
Joey a căzut complet în plasă.
Merlino l-a invitat pe Previte să discute despre afaceri.
Am simțit că, în fine, eram pe drumul cel bun.
Și asta a dus la extinderea echipei de către FBI.
Sosit în oraș, m-au repartizat la Brigada de Crimă Organizată.
Aveam 27 de ani, era prima mea zi la FBI și parcă intrasem într-un film.
Un agent a zis că mergem să ne vedem cu Previte.
„Se întâlnește cu Joe Merlino. Să-i punem microfonul lui Ron.”
Titcombe era nou.
Punându-i microfonul lui Ron, avea ocazia să înțeleagă că nu mai e la Academie.
Cu așa ceva ne ocupăm.
Era în dormitorul lui, purta halat de baie și boxeri.
Și suspensor.
Ron avea cam 1,80 m, vreo 145 kg și era chel.
Stătea cu halatul de baie desfăcut: „Cine-i puștiul ăsta?”
I-am pus bandă adezivă de la buric la piept,
aparatul de înregistrare, în suspensor,
și mă uitam în jur: „E pe bune? Așa funcționează? Sau e o farsă?”
Se pare că ăsta e FBI-ul.
Ron se întâlnește cu Merlino la Avenue Cafe.
Și încep să vorbească despre afaceri.
Neîncrederea lui Merlino relativ la Previte dispărea.
Previte e în plină discuție, cu picioarele pe un birou.
Privește în jos.
Și vede o parte din aparatul de înregistrare
atârnând afară din cracul blugilor, unde putea s-o vadă oricine.
E o situație foarte riscantă,
pentru că, dacă află că cooperează, cu siguranță vor încerca să-l omoare.
Fără nicio ezitare,
și-a încrucișat picioarele și le-a sprijinit calm pe podea,
ascunzând-o complet.
E nevoie de nervi de oțel să faci așa ceva.
La sfârșitul întâlnirii, Merlino îi spune
că au pus mâna pe un transport de biciclete și lapte praf furate
și îl întreabă dacă le poate vinde.
Intrau în depoul feroviar din South Philadelphia
și furau containere de marfă.
Fără să știe ce era în ele. Le atașau la un camion și plecau cu ele.
Au bătut palma.
Previte se întoarce la Merlino cu un plic: „Partea ta.”
Acum era clar că pot face afaceri împreună.
Merlino îi dădea indicații lui Previte să cumpere bunuri furate.
E un pas înainte spre condamnarea lui Merlino și a altora
pentru implicarea într-o organizație cu activități mafiote.
A fost un rezultat grozav.
Previte îi câștiga încrederea lui Merlino.
Era doar o chestiune de timp
până când Merlino avea să vină la el cu ceva mai serios.
Ron se întâlnește Merlino într-o zi. Vine după întâlnire
și ne spune că Joey l-a prezentat „omului lui” din Boston.
Bobby Luisi.
Bobby e un nume important din Mafie.
Avea antecedente cu stupefiantele.
Luisi era cunoscut ca traficant de droguri.
Noi credeam că încă vindea droguri.
De ce voia Merlino ca Previte să facă afaceri cu el?
Luisi putea vinde cocaină.
De ce era important? Pentru că Merlino urma să câștige.
Când Joey îi spune despre Luisi,
Previte, făcând o mișcare strategică de geniu, îi răspunde lui Joey:
„Minunat! Și eu am un tip în Boston.”
Gândindu-se că era o ocazie să folosim un agent sub acoperire.
M-a sunat John Terry.
FOST AGENT SUB ACOPERIRE
„Avem o ocazie unică.”
„E șansa să-i înfundăm pe Luisi din Boston și Merlino din Philadelphia.”
Din start erau două nume magice pentru FBI.
Am simțit un val de adrenalină și am spus „da”.
„Unde mă înscriu?”
Planul era ca Luisi să-i vândă cocaină lui Mike McGowan,
iar o parte din câștiguri să ajungă la Merlino.
Făceam legătură între Merlino și vânzarea de droguri.
Povestea lui Mike era că se ocupa de import-export,
adică vindea droguri sau bunuri furate.
E perfectă, o poți adapta la orice ai nevoie.
Aveam o firmă la aeroportul Logan, Biroul Irish International.
BIROUL IRISH INTERNATIONAL
Și, pentru că se presupunea că mă ocup de produse irlandeze,
era plin de steaguri irlandeze, păpuși, spiriduși.
Mă săturasem de chestiile irlandeze.
Când ne pregăteam pentru prima întâlnire, echipa tehnică a venit la firma mea
și a montat microfoane și o cameră,
iar camera a fost pusă în spatele biroului, într-un ceas.
Puteam filma direct mafioții.
Clar și ușor de identificat persoanele.
Și microfoanele… Nu avem prea des șanse ca aceasta.
Prima întâlnire a fost importantă, dădeam probă în fața lor.
„IRLANDEZUL” MIKE
Și, dacă n-aș fi luat proba, o terminam cu Bostonul într-o zi.
Dacă întâlnirea inițială nu avea succes, nu doar că adio operațiune sub acoperire,
dar exista un risc real ca Previte și Mike McGowan
să fie răniți sau uciși.
- Ar trebui pusă invers. - Da.
E ca mersul pe sârmă fără plasă.
Dacă aluneci, poți să mori.
CAP MAFIOT DIN BOSTON
E o firmă legală de import-export.
Ron mai trece pe aici din când în când.
Am făcut câteva afaceri luna trecută și au fost benefice pentru amândoi.
Încercam să-i conving că am colaborat bine cu Previte,
a făcut mulți bani în Philadelphia, pot face la fel în Boston.
Lucrează cu el! Orice ar spune, îl asculți. Ai înțeles?
Orice ar decide. Bine?
În acel moment, Luisi și Previte m-au rugat
să părăsesc camera ca să poată vorbi între ei.
- Vreți de mâncare? - Vorbim un pic între noi, Mike.
Eram foarte agitat.
Îți trec prin minte mii de gânduri.
- E paranoic. E speriat. Are emoții. - Așa e.
Uneori paranoia e bună.
Au vorbit cam cinci minute,
după care m-am întors.
Apoi spune…
Ești cu noi. Nu trebuie să-ți faci griji.
„Ești cu noi.”
În Mafie, „Ești cu noi” e o afirmație foarte importantă.
„Vei lucra pentru mine și te vei bucura de protecția mea.”
Pe interior eram în extaz.
Mai bine nici că se putea.
Era momentul să începem, să punem la cale niște afaceri.
Mike reușise să se infiltreze și făceam progrese semnificative.
Cum merge?
Știi cum e, același rahat.
Puteam trece la etapa următoare:
aducerea în discuție a afacerii cu cocaina.
Bobby, am început să dau telefoane.
- Am un tip cu diamante. - Bun, diamante!
Vorbește despre marfă în valoare de 60.000, 70.000.
I-am spus lui Luisi că persoana care avea diamantele
nu voia bani pe ele, ci cocaină.
E primul transport. Înseamnă cam 16.000.
Și vrea la schimb trei cărămizi.
- Vrea să facă schimb? - Da.
Vrea la schimb…
Vrea trei cărămizi pentru diamante.
Trei cărămizi înseamnă trei kilograme de cocaină.
Putem vorbi un moment?
Aveam probleme.
L-am urmat afară, pe scări.
Vreau să înțelegi că, în ultimii trei ani, am pierdut cam 20 de oameni cu așa ceva.
M-a slăbit mult. Știi ce zic? Nu vreau să mă bag în treaba asta.
Era o întâlnire crucială, și, în caz de eșec, erau multe în joc.
- Cunosc riscurile. - Da.
Știu că e nebunie dacă ești prins cu ea, dar am albi în suburbii care vor așa ceva.
Dumnezeu să te aibă în grijă, orice decizie ai lua.
Sper să câștigi un milion. Eu nu vreau să mă bag în așa ceva.
O zi nereușită.
N-au bătut palma.
Lucrăm din greu la cazul ăsta,
dar, dacă nu-mi pot face treaba, s-a terminat.
Afacerea cu cocaină n-avea să se concretizeze.
Era o gaură neagră în operațiune.
Atunci a aranjat Previte un apel în trei
între Luisi în Boston și Merlino în Philadelphia
ca să încercăm să încheiem afacerea.
A fost totul în joc la acea întâlnire.
Alo?
- Salut! Ce faci? - Cum merge?
Stai așa, să intre și celălalt în apel.
Alo?
- Salut! - Salut, amice.
- Ce faci? - Cum merge?
Vorbim cu prietenul nostru.
- Da? Salut! - Salut!
- Tipul ăla… Fă tot ce poți pentru el. - Da. Așa facem.
Tipul ăla… Fă tot ce poți pentru el.
„Fă tot ce poți pentru el.”
Pentru agentul sub acoperire, Mike McGowan.
Cu această afirmație, și-a dat acordul pentru afacerea cu droguri.
Într-un limbaj codificat, dar foarte clar pentru agenții FBI și mafioți,
Merlino a dat undă verde pentru afacerea cu droguri.
Joey și-a confirmat implicarea.
Aveam apelul din data de 28,
iar la 30 aprilie, eram în biroul meu, și mi-a bătut cineva la ușă.
Era un necunoscut.
Mi-a zis că l-a trimis Luisi.
A fost groaznic traficul.
S-a prezentat drept Bobby Carrozza.
Și am recunoscut imediat numele din cauza tatălui său,
și el mafiot.
- Ne vedem peste o oră. - Bine.
- Bine? - Pa!
La revedere!
Bun.
Păcat că ai fereastra aia.
Comentează despre fereastră. E atent.
Apoi pune servieta pe biroul meu
și o deschide.
- Pot să-ți dau astea? - Da.
Ce zici?
Sunt două pachete înăuntru, două kilograme de cocaină.
E codul tău. 215 înseamnă ceva pentru tine?
215, Philadelphia.
Ambele au scris „215” pe ele. 215 e prefixul Philadelphiei.
Pentru mine, ca agent FBI,
e ca și cum ai pune semnătura lui Joey Merlino pe acea cocaină.
E clar că nu ești la prima afacere după cum te ocupi de tot, îmi place.
- Sigur. - S-a rezolvat.
O să facem treabă bună împreună.
Totul e înregistrat.
Schimbul de cocaină, afacerea încheiată, totul.
Dar nu era o probă suficientă.
Înregistrarea avea potențialul să devină o probă incriminatoare.
Însă Luisi nu atinsese nici drogurile, nici banii.
Încă nu era destul pentru a face legătura.
În Philadelphia
aveam cazuri neelucidate cu omoruri grave despre care voiam să strângem informații…
CINE L-A UCIS PE ANTHONY TURRA?
…ca să aflăm dacă Joey Merlino era implicat.
ASASINATUL MAFIOT, UN MESAJ?
Primeam informații despre Ralph Natale, vechiul lui asociat din Mafie…
care executase o condamnare de 15 ani pentru droguri și fusese eliberat.
Natale și Merlino fuseseră colegi de celulă.
Au pus la cale un plan
de preluare a controlului asupra Mafiei din Philadelphia.
Joey Merlino era subordonatul lui Ralph Natale.
Ralph Natale avea binecuvântarea celor cinci familii
să preia conducerea după Stanfa.
Însă Joey Merlino era cel care deținea puterea reală.
- Dar Joe? Pot să întreb despre el? - Joe e un tânăr serios, de nădejde.
E tot ce zic.
Dacă aș fi într-o încurcătură serioasă, l-aș vrea alături pe Joe.
Ralph Natale e șeful, iar Joey Merlino e adjunctul lui.
Dar e doar o marionetă,
Joey trage sforile pe la spatele lui Ralph.
Nu-i era loial lui Joey.
Cât îl supravegheam pe Merlino,
am făcut 18 cereri consecutive pentru interceptarea lui Ralph Natale.
Ca tehnician…
ești spărgător cu acte în regulă.
Dacă intră cineva peste tine, nu știi niciodată ce se poate întâmpla.
Apartamentul lui Ralph Natale
era într-un bloc-turn
la ultimul etaj, îi ziceau „penthouse-ul”.
Din informații, Ralph era în Atlantic City pe toată durata nopții.
Urmă să intrăm clandestin și să montăm microfoane în sufragerie.
Echipa de acces tehnic a reușit să deschidă ușa.
Și o pisică s-a repezit spre ușă.
În ultima clipă, un agent a reușit să oprească pisica.
Altfel am fi alergat-o prin toată clădirea. N-ar fi fost bine.
Montam microfoanele.
Agentul de supraveghere ne anunță:
„Trebuie să plecăm.”
„Se întoarce Natale.”
N-aveam mult timp.
Toți s-au oprit și au început să facă ordine.
Am ieșit înainte să ajungă el acasă.
Am prins fragmente de conversații în urma interceptărilor.
Am aflat că Natale și ginerele lui făceau și vindeau metamfetamină.
Deși nu reieșea implicarea lui Merlino, a fost o informație importantă.
Am luat decizia să-l arestăm atunci pe Natale.
FBI-ul a anunțat arestarea în Philadelphia a capului La Cosa Nostra, Ralph Natale,
pentru complot la trafic de metamfetamină,
împreună cu alți cinci renumiți gangsteri locali.
Implicarea lui Ralph în afacerea cu metamfetamină
e condamnarea lui la moarte.
E traficant de droguri recidivist. Viața lui se va sfârși la închisoare.
A fost o decizie strategică din partea noastră,
i-am transmis astfel un mesaj:
dacă se hotăra că voia să discutăm despre o posibilă cooperare,
noi eram receptivi.
Dar își dedicase viața Mafiei și n-avea de gând să vorbească.
Presiunea de a ajunge la Merlino s-a accentuat.
Voiam mai mult și chiar era nevoie.
Acum depindea totul de Mike McGowan.
Parchetul nu considera
că-l implicaserăm destul pe Luisi în afacerea cu cocaină,
chiar dacă el aranjase totul și aveam apelul drept probă.
Însă a trebuit să le spun
că Luisi n-avea de gând să atingă cocaina.
Așa gândesc șefii: dacă n-ating marfa, sunt în siguranță.
Iar planul era să obținem mai multă cocaină
și să încerc să-l plătesc direct pe Luisi.
- Vorbesc la telefon. Vin imediat. - Bine.
Eram într-o zi la birou și, cum fusese cu Carrozza în aprilie,
a bătut cineva la ușă.
Era Tommy Wilson, omul lui Luisi.
- Am tot schimbat metrouri. - Ce mai faci?
- Bine. Mor de oboseală. - Ceva probleme?
Nu, niciuna, Mike.
Wilson avea la el o pungă de hârtie,
iar înăuntru mai era un kilogram de cocaină.
- Asta e cea bună, nu? - Da.
Omul tău o să se bucure. E coca bună acolo.
Intră în birou, scoate un kilogram de cocaină din pungă
și o pune în punga dată de Mike.
E dincolo de orice îndoială rezonabilă.
- Vine și Bobby? - Nu.
Vreau să vorbesc cu el.
Voiam să ne asigurăm că Luisi era legat direct de acea livrare.
Când m-a sunat Luisi,
i-am spus că n-am lăsat banii pe mâna lui Wilson.
Să vină el la mine, în fața firmei.
Agent special Robert Callen.
Suntem în apropiere de strada Milk, numărul 171,
e aproximativ 14:05,
filmând un agent sub acoperire
la intersecția dintre Milk și India, Boston, Massachusetts.
Mike a ajuns devreme, fiind agent sub acoperire.
Voia să se asigure că totul e în regulă.
E o locație ideală, trec încontinuu oameni.
N-avea să ne observe nimeni.
Peste o oră, a sosit și Luisi pe jos.
Era singura noastră șansă să-l filmăm pe Luisi luând banii din droguri.
Chiar când să-i dau cei 24.000,
o dubă a blocat postul de supraveghere.
Am ținut eu banii.
După ce a trecut duba,
i-am dat banii.
Și e totul foarte clar.
În jur de ora 14:10,
Bobby Luisi pleacă după ce a luat banii
de la agentul sub acoperire, într-o camionetă Dodge.
A ieșit perfect, un succes total.
Îl prinseserăm.
TRAFIC DE DROGURI
Aveam înregistrarea cu Luisi luând banii de pe cocaină.
Parchetul a decis că aveam destule probe, puteam merge mai departe.
Aveam probe pentru infracțiuni grave: activități mafiote, trafic de droguri,
și era, în sfârșit, timpul să-l arestăm pe Joey Merlino.
La șapte dimineața, agenții FBI s-au dus la un apartament,
unde l-au arestat pe Joey Merlino.
Scrie la ziar că mi-au dat mandat gol!
- Sunteți rudă? - Sunt mama lui!
- Mama? - Dispari!
A fost arestat,
împreună cu o parte din asociații săi și alți membri
din ierarhia Mafiei Philadelphia.
Vrem să anunțăm astăzi arestarea a 11 persoane,
inclusiv Joseph Merlino,
în urma unei anchete lungi și minuțioase privind activitatea La Cosa Nostra.
Merlino și alți trei au complotat pentru a distribui cocaină,
cocaina fiindu-i vândută
unui individ care era, de fapt, agent FBI sub acoperire.
Philadelphia fusese prea multă vreme sub umbra Mafiei.
Poate că era timpul să vadă lumina.
Era un moment important. Merlino urma să dea socoteală.
După arestarea lui Merlino,
mi s-a spus să mă prezint la tribunalul din comitatul Camden.
Ralph Natale a fost adus într-una dintre camerele martorilor.
Mi-a spus că vrea să coopereze.
A fost un moment incredibil.
Ralph Natale era primul șef din istoria Mafiei americane
care s-a oferit să coopereze.
Și i-am acceptat cooperarea.
Și-a dat seama că, dacă ar fi condamnat în acel caz cu narcotice,
ar primi o sentință care ar face imposibil ca el să mai iasă în viață din închisoare.
Cooperarea lui Natale e probabil cel mai prost păstrat secret din lume.
Sursele poliției spun că Natale le dă multe informații.
Vorbește despre crime și despre alte activități ale Mafiei.
Ralph, șobolanul, trădătorul.
Dezgustător!
ȘEFUL MAFIOȚILOR FACE ÎNȚELEGERE
Slavă Domnului că n-a fost în Vietnam! Le-ar fi pus ălora țara pe tavă.
Mă depășește. Eu am făcut peste 32 de ani și nu m-am gândit niciodată să ciripesc.
Și nu suport trădătorii. Deloc. Toți șobolanii au podcasturi acum.
Cu ajutorul lui Ralph, am adăugat omorul și tentativa
la acuzațiile aduse lui Merlino și oamenilor lui.
Acum trebuia să și dovedim tot ce susțineam că făcuseră,
în fața unui juriu de 12 oameni care habar n-au despre faptele lor.
- Nu te împiedica. - Ce faci?
Era un proces de mai mare amploare decât al lui Stanfa.
Multă presă.
Ce mai faceți?
- Ai ceva de spus? - Nu.
Era greu să obții un loc.
Pentru că șeful Mafiei, Ralph Natale, urma să depună mărturie
împotriva lui Joey Merlino și a oamenilor lui.
Ralph a fost adus în boxa martorilor.
Provocarea era să-i iau mărturia în așa fel încât juriul să-l creadă.
- Ați fost într-o organizație criminală? - Da.
- Cum se numea acea organizație? - La Cosa Nostra.
Și ce e La Cosa Nostra?
Cosa Nostra e iadul pe pământ.
Și chit că e vorba de șantaj, bătaie
sau crimă,
când ajungi pe poziția de șef,
stăpânești peste tot și toate.
Mă refer la Joey Merlino.
Natale, de 65 de ani, a recunoscut că a ucis doi bărbați.
Spune că a complotat cu alți mafioți să ucidă alți șase.
Natale a povestit și despre ceremonia de primire în Mafie.
El a spus că Joey Merlino e cel care i-a administrat jurământul secret.
Natale era o piesă dintr-un puzzle.
Dar e nevoie de toată imaginea pentru o condamnare.
Cu înregistrarea lui Mike
și microfonul lui Previte,
credeam că e de ajuns.
Trebuia să așteptăm verdictul juraților.
Procesul a durat patru luni, iar când juriul a dat verdictul,
aș zice c-a fost surprinzător.
Joey Merlino, tânărul șef al Mafiei, va ajunge la închisoare, dar nu pe viață.
O decizie uimitoare: juriul a respins acuzațiile de omor și trafic de droguri
și i-a condamnat pe Merlino și oamenii lui pentru activități mafiote.
Joey a fost condamnat pentru șantaj, cămătărie, jocuri de noroc,
dar nu și pentru omoruri, tentative de omor sau droguri.
Au pierdut acuzația de trafic de droguri pentru că Joey s-a exprimat foarte vag.
Fă tot ce poți pentru el.
Nu era clar despre ce vorbea Joey.
Unde pe înregistrare vorbea despre cocaină?
Joey a reușit să scape de cazul cu droguri chit că cei din Boston au fost condamnați.
Jurații au respins mărturia șefului mafiot devenit informator Ralph Natale
când i-au achitat pe Merlino și alți șase inculpați
de 11 asasinate mafiote sau tentative de omor.
Ralph era compromis de trecutul lui. Îl aștepta închisoarea pe viață
și cred că juriul a simțit că ar spune orice ca să scape.
Verdictul asta a indicat.
Ne-a dezamăgit respingerea acuzațiilor de omor și trafic.
Dar Joey Merlino și alții au primit condamnări
până la 14 ani în închisoarea federală.
Și orașul era mai sigur cu Merlino după gratii.
Toți capii sunt morți sau la închisoare. E simplu. Sunt sigur că va continua.
Vom continua să anchetăm crima organizată și îi vom aduce în fața justiției.
FBI-ul a reușit în acea perioadă
victorii consecutive ale autorităților împotriva crimei organizate.
Și fiecare condamnare slăbește familia criminală.
Mai există Mafia azi? Da.
Are aceeași putere? Face aceiași bani? Comit la fel de multe violențe și omoruri?
Nu.
În anii '90, FBI-ul a eliminat conducerea Mafiei din Philadelphia,
precum și câțiva membri consacrați și asociați.
Mafia din Philadelphia a fost decimată și nu și-a mai revenit.
NATALE A FOST CONDAMNAT LA 13 ANI DE ÎNCHISOARE
PENTRU TRAFIC DE DROGURI, ACTIVITĂȚI MAFIOTE ȘI MITĂ.
A EXECUTAT ȘASE ANI ȘI A MURIT ÎN IANUARIE 2022, LA 86 DE ANI.
JOEY MERLINO A EXECUTAT 11 ANI DIN CONDAMNAREA DE 14 ANI.
A FOST ELIBERAT ÎN 2011.
ÎNCĂ E SUPRAVEGHEAT DE FBI.
Subtitrarea: Ruxandra Dorobanțu